**USMERNENIE K REALIZÁCII OKRESNÝCH A KRAJSKÝCH KÔL**

**SÚŤAŽE PEKNÁ MAĎARSKÁ REČ**

školský rok 2021/2022

Štátny pedagogický ústav ako gestor súťaže *Pekná maďarská reč* vydáva nasledujúce usmernenie k organizácii okresného a krajského kola súťaže v zmysle platného organizačného poriadku súťaže.

**OKRESNÉ A KRAJSKÉ KOLO**

Nové termíny:

Okresné kolo: **do 21. februára 2022**

Krajské kolo: **do 21. marca 2022**

**Organizačná forma súťaže:**

1. *Prezenčná forma* – podľa organizačného poriadku
2. *Dištančná forma* – sa organizuje v škole súťažiaceho **individuálne** prostredníctvom dostupných platforiem – aplikácie ZOOM, MEET, MS TEAMS.

Škola súťažiaceho

poverí **jedného** koordinátora, ktorého úlohou bude komunikácia s organizátorom súťaže,   
s porotou a so súťažiacim,

zabezpečí miestnosť a vhodné technické vybavenie na základe pokynov **organizátora** okresných a krajských kôl.

O spôsobe realizácie okresného a krajského kola rozhoduje organizátor, poverený príslušným regionálnym úradom školskej správy v zmysle platného organizačného poriadku súťaže.

Organizátor súťaže určí

1. platformu (aplikácie ZOOM, MEET, MS TEAMS), prostredníctvom ktorej bude súťaž prebiehať,
2. miesto a spôsob práce odbornej poroty (napr. členovia poroty budú pracovať spoločne v sídle organizátora alebo individuálne z domu/zo zamestnania),
3. celkový priebeh realizácie súťaže.

Priebeh

1. Súťažiaci sa po prijatí prístupových údajov pripojí do on-line súťaže a vo virtuálnej miestnosti čaká, kým ho komisia pripojí.
2. Po pripojení nasleduje 1. časť súťaže (voliteľný text).
3. Po 1. časti súťaže nasleduje prestávka – komisia určí dĺžku prestávky.
4. Po skončení prestávky nasleduje 2. časť (povinný text) súťaže. Súťažiaci má nárok na 15 minútovú prípravu.
5. Počas súťaže žiaci si môžu vypočuť ostatných súťažiacich.
6. Po 2. časti súťaže nasleduje prestávka – komisia určí dĺžku prestávky.
7. Po skončení prestávky nasleduje 3. časť (tvorba ústneho prejavu) súťaže. Súťažiaci má nárok na 20 minútovú prípravu.
8. Po 3. časti súťaže nasleduje prestávka – komisia určí dĺžku prestávky.
9. Po skončení prestávky nasleduje vyhodnotenie súťaže.
10. Počas súťaže žiaci si môžu vypočuť ostatných súťažiacich.

**Hodnotenie** súťažiacich sa realizuje podľa platnej obsahovej náplne súťaže – na základe daných kritérií v rozsahu 1 – 10 bodov, zo znamená, že každý člen poroty môže hodnotiť výkon jednotlivých súťažiacich maximálne 30 bodmi. Konečný výsledok súťaže a umiestnenie súťažiacich závisí od súčtu bodov.

Oficiálne výsledkové listiny sa zverejňujú po vyhodnotení a ukončení súťaže.

Platné dokumenty súťaže sú dostupné na: [Pekná maďarská reč - ŠPÚ (statpedu.sk)](https://www.statpedu.sk/sk/sutaze/pekna-madarska-rec/)